Številka: 007-6/2010

Datum: 2. 9. 2019

**MESTNI SVET**

**MESTNE OBČINE PTUJ**

**ZADEVA:**

**NASLOV:**

**PRIPRAVIL:**

**PRAVNA**

**PODLAGA:**

**POROČEVALEC:**

**PRISTOJNO**

**DELOVNO TELO:**

**PREDLOG**

**SKLEPA:**

Predlog za obravnavo na 9. redni seji Mestnega sveta Mestne občine Ptuj

**Osnutek (predlog) Odloka o spremembah in dopolnitvah** **Odloka o javnem redu in miru v Mestni občini Ptuj – skrajšani postopek**

Skupna občinska uprava občin v Spodnjem Podravju

Aleš Lešnik, Skupna občinska uprava občin v Spodnjem Podravju

23. člen Statuta Mestne občine Ptuj (Uradni vestnik Mestne občine Ptuj, št. 9/07) ter 76. in 89. člen Poslovnika Mestnega sveta Mestne občine Ptuj (Uradni vestnik Mestne občine Ptuj, št. 12/07, 1/09, 2/14, 7/15, 9/17 in 7/19)

Alenka Korpar, direktorica Skupne občinske uprave občin v Spodnjem Podravju

Odbor za okolje in prostor ter gospodarsko infrastrukturo, Odbor za gospodarstvo, Odbor za splošne zadeve in lokalno samoupravo

Mestni svet Mestne občine Ptuj sprejme osnutek (predlog) Odloka o javnem redu in miru v Mestni občini Ptuj v predloženem besedilu.

**Nuška GAJŠEK,**

**županja Mestne občine Ptuj**

Prilogi:

* osnutek (predlog) odloka z obrazložitvijo
* veljavni odlok

Osnutek (predlog)

september 2019

Na podlagi 29. člena v povezavi z 21. členom [Zakona o lokalni samoupravi](http://www.pisrs.si/Pis.web/pregledPredpisa?id=ZAKO307) (Uradni list RS, št. 94/07 – uradno prečiščeno besedilo, 76/08, 79/09, 51/10, 40/12 – ZUJF, 14/15 – ZUUJFO, 11/18 – ZSPDSLS-1 in 30/18), 3. člena [Zakona o varstvu javnega reda in miru](http://pisrs.si/Pis.web/pregledPredpisa?id=ZAKO3891) (Uradni list RS, št. 70/06), 3., 17. in 45. člena [Zakona o prekrških](http://www.pisrs.si/Pis.web/pregledPredpisa?id=ZAKO2537) (Uradni list RS, št. 29/11 – uradno prečiščeno besedilo, 21/13, 111/13, 74/14 – odl. US, 92/14 – odl. US, 32/16, 15/17 – odl. US in 27/17 - ZPro), 2. in 4. člena Zakona o varstvu okolja (Uradni list RS, št. 39/06 - uradno prečiščeno besedilo, 28/06 - skl. US, 49/06 - ZMetD, 66/06 - odl. US, 33/07 - ZPNačrt, 57/08 - ZFO-1A, 70/08, 108/09, 48/12, 57/12, 92/13, 38/14, 37/15, 56/15, 102/15, 30/16, 42/16, 61/17 - GZ, 68/17, 21/18 - ZNOrg, 84/18 - ZIURKOE) in 12. člena [Statuta Mestne občine Ptuj](http://www.lex-localis.info/KatalogInformacij/PodrobnostiDokumenta.aspx?SectionID=c4883977-8f2e-4a1d-9867-23397e1dde77)(Uradni vestnik Mestne občine Ptuj, št. 9/07) je Mestni svet Mestne občine Ptuj na \_\_\_\_ seji, dne \_\_\_\_\_\_\_\_\_, sprejel

**ODLOK**

**o spremembah in dopolnitvah Odloka o javnem redu in miru**

**v Mestni občini Ptuj**

1. **člen**

(1) V Odloku o javnem redu in miru v Mestni občini Ptuj (Uradni vestnik Mestne občine Ptuj, št. 8/10) se v 8. členu doda novi drugi odstavek, ki se glasi:

»(2) Z namenom varovanja okolja, čistoče in zunanje podobe kraja so lastniki, najemniki ali uporabniki ter upravljavci stanovanjskih, poslovnih ali drugih zgradb ter lastniki nezazidanih stavbnih zemljišč dolžni:

* na pripadajočem zemljišču stavb in na nezazidanih stavbnih zemljiščih poskrbeti, da so ta zemljišča očiščena, vzdrževana in urejena tako, da so v sezoni rasti trave pokošena, in sicer najmanj dvakrat, prvič najkasneje do 30. 6., drugič pa do 15. 10. v tekočem letu,
* poskrbeti za obrezovanje grmovnic, dreves in živih mej tako, da ne segajo čez mejo parcele na javno površino ali na drug način ogrožajo varnost občanov,
* redno vzdrževati okolje zaradi zatiranja agresivnih plevelov ter zatiranja rastlinskih bolezni, škodljivcev in parazitov.«.

(2) Dosedanje besedilo 8. člena odloka postane prvi odstavek 8. člena in se ustrezno oštevilči.

1. **člen**

(1) V četrti alineji drugega odstavka 10. člena odloka se pred besedno zvezo »8. člena« doda besedna zveza »prvega odstavka«.

(2) Tretja alineja tretjega odstavka 10. člena odloka se spremeni tako, da se glasi:

»- o varstvu okolja in podobe kraja iz prve, druge in tretje alineje prvega odstavka 8. člena ter prve, druge in tretje alineje drugega odstavka 8. člena in«.

1. **člen**

(1) V drugem odstavku 11. člena odloka se pred besedno zvezo »8. člena« doda besedna zveza »prvega odstavka«.

(2) Tretja alineja četrtega odstavka 11. člena odloka se spremeni tako, da se glasi:

»- tretje alineje prvega odstavka 8. člena ter prve druge in tretje alineje drugega odstavka 8. člena,«.

1. **člen**

(1) V drugem odstavku 12. člena odloka se pred besedno zvezo »8. člena« doda besedna zveza »prvega odstavka«.

(2) Četrta alineja petega odstavka 12. člena odloka se spremeni tako, da se glasi:

»- prve, tretje in četrte alineje prvega odstavka 8. člena ter prve, druge in tretje alineje drugega odstavka 8. člena.«.

1. **člen**

Ta odlok začne veljati petnajsti dan po objavi v Uradnem vestniku Mestne občine Ptuj.

Številka: 007-6/2010

Datum:

**O B R A Z L O Ž I T E V:**

Mestni svet Mestne občine Ptuj je na 39. redni seji, dne 24. 5. 2010 sprejel Odlok o javnem redu in miru v Mestni občini Ptuj (Uradni vestnik Mestne občine Ptuj, št. 8/10). Odlok je bil sprejet na podlagi 3. člena Zakona o varstvu javnega reda in miru (Uradni list RS, št. [70/06](http://www.uradni-list.si/1/objava.jsp?sop=2006-01-2998); v nadaljevanju: ZJRM-1), ki določa, da je vzdrževanje javnega reda in miru delovanje skupnosti, ki s predpisi in ukrepi državnih in drugih organov zagotavlja, da se prepreči ravnanje in nevarnosti, ki ogrožajo varnost ter javni red in mir, kadar ta grozi skupnosti ali posamezniku. Javne red in mir po 2. členu ZJRM-1 pomeni stanje, v katerem je zagotovljeno neovirano izvrševanje pravic in dolžnosti po ustavi in zakonu.

Dopolnitev odloka z novim drugim odstavkom 8. člena odloka določa ravnanja, ki se jih morajo držati lastniki, najemniki ali uporabniki ter upravljavci stanovanjskih, poslovnih ali drugih zgradb ter lastniki nezazidanih stavbnih zemljišč z namenom varovanja okolja, čistoče in zunanje podobe kraja. Z dopolnitvijo se prav tako uvajajo merila, ki določajo, kolikokrat v rastni dobi morajo lastniki zemljišč pokositi travo. Ostale spremembe in dopolnitve odloka so potrebne zaradi dopolnitve odloka s prej navedenim novim drugim odstavkom 8. člena.

Občinska uprava bo podrobneje zadeve opredelila ob pripravi vsebine Odloka o urejanju podobe naselij in krajine, ki bo pripravljen skladno s 120., 121. in 122. členom Zakon o urejanju prostora (Uradni list RS, št. [61/17](http://www.uradni-list.si/1/objava.jsp?sop=2017-01-2915); v nadaljevanju ZUreP-2).

Mestnemu svetu Mestne občine Ptuj predlagam, da osnutek (predlog) Odloka o spremembah in dopolnitvah Odloka o javnem redu in miru v Mestni občini Ptujobravnava in sprejme po skrajšanem postopku, saj gre za manj zahtevne spremembe in dopolnitve odloka.

Pripravila:

Alenka Korpar

Aleš Lešnik

 Nuška GAJŠEK,

 županja Mestne občine Ptuj